alleman | Die kans is goed dat jy dit wat hier staan,100% op emosie gaan beoordeel
AfrikaansKaping – oftewel hoekom Afrikaners Trump aanhang
Posted on Januarie 11, 2021 by alleman
Onder ons is daar 'n verdeeldheid – daar is die tradisionaliste wat kwaad is oor 'n lys van dinge soos wetenskap, universele mediese sorg en BLM. En daar is die "ander" wat nie regtig 'n groep is nie, want "ons" bestaan uit baie groepe met verskillende sienings. Maar kom ons maak of ons 'n groep is, en ons vat die name wat die tradisionaliste ons noem: "snowflakes" en "libtards". Ons snowflake-libtards se groot ding, volgens die tradisionaliste, is "virtue signalling", en ons maak die tradisionaliste omtrent kwater as enige iets.
En hoekom maak ons hulle so kwaad? Die tradisionaliste het morele waardes, veral oor goed soos gesinne en die huwelik. Hoewel die meeste van ons snowflake-libtards (byvoorbeeld ek) met daardie waardes saamstem, is die probleem met ons dat ons neig om ook morele idees oor ander dinge te kry wat nie deur tradisionele leiers soos dominees en Afriforum aan ons aangedui word nie, byvoorbeeld:
Die idee dat die kwessie van aardverwarming morele verpligtinge vir ons impliseer byvoorbeeld om vir partye te stem wat besoedeling wil beperk met nuwe regeringsinisiatiewe
Die idee dat die onregte van kolonialisme, apartheid en rassisme ook morele implikasies vir ons het, byvoorbeeld dat ons 'n sterk staat moet probeer kry wat die benadeeldes kan ophef, presies soos wat ons as Afrikaners deur die staat opgehef is.
Die idee dat ons 'n morele plig het om ander mense, veral ou mense, te help beskerm teen Covid-19 deur die regering se inperkings en maatreëls te ondersteun selfs al is daar ware manne wat so 'n ou siektekie soos daai lag-lag kan oorleef.
Ons snowflake-libtards verkies om te dink ons kry hierdie idees uit kennis byvoorbeeld uit wetenskap en geskiedenis, maar ek neem aan dat die tradisionaliste sal kan uitwys dat ons aanhang van hierdie dissiplines eintlik niks meer as "virtue signalling" is nie, en dat ons in werklikheid nie regtig omgee hoe warm, besoedeld of ongelyk die wêreld gaan wees wanneer ons kinders groot is nie, en dat ons dit alles doen net vir die likes op social media.
Behalwe dat ons snowflake-libtards hierdie irriterende morele visies kry soos hierbo aangedui, is daar sommige van ons wat ook ander vieslikhede pleeg, byvoorbeeld om heeltemal die kerk se gesag te verontagsaam deur ateïste te word. Sommige van ons dink selfs sekulêre skole soos wat in Europa en Australië voorkom, is goed en nodig vir Suid-Afrika.
Ons snowflake-libtards moet erken dat ons die tradisionaliste se wereldbeskouing en gemoedsrus so erg bedreig het, dat hulle, selfs in Suid-Afrika, agter Donald Trump saamgetrek het. Hy was daartoe in staat om aan die tradisionaliste emosionele verligting van ons invloed te gee deur maatreëls soos hierdie:
Die verwydering van honderde onwettige immigrante se kinders van hulle ouers
Die verwydering van wette en regulasies wat die omgewing beskerm
Die aflag van wetenskaplike raad, byvoorbeeld oor Covid-19
Die aflag van almal wat morele visies kry oor hoe Amerika moet optree teen diktators
Opsweping van ondersteuners om mense by die Congress gebou aan te val
Die aanhitsing van aanvalle deur sy ondersteuners op snowflakes byvoorbeeld vir die moord op Heather Heyer
Selfs al hierdie maatreëls het die tradisionaliste se woede nog steeds nie besweer nie. En dis omdat hulle woede 'n baie groot woede is wat al 'n lang pad kom. In die Amerikaanse burgeroorlog het die snowflake-libtards van daardie tyd die tradisionaliste se slawe weggevat. Dit was "diefstal" en "kommunisme", en dis daarom (dink ek) dat tradisionaliste in Suid-Afrika soos Afriforum en Maroela Media Amerika se tradisionaliste en Confederates so moet ondersteun.
En wat gaan volgende gebeur tussen ons Afrikaanse snowflake-libtards en die tradisionaliste? Ons weet hulle is "sterk" en georganiseerd, terwyl ons nie georganiseerd is nie, maar dalk veel meer is as wat hulle dink. Aangesien ons invloed en opinies so irriteer, kan ons net toekyk hoe onverkose tradisionele leiers soos oud-KP Kallie Kriel, Flip Buys, Ernst Roets, Jaco Kleynhans, Dirk Hermann, Reint Dykema en Steve Hofmeyr ons mense lei in die rigting van iets soos 'n volgende Bophuthatswana aanval terwyl ons al hoe verder wegdryf van ons eie families af wat deur hulle geKAAP is, om hul eie Confederate-agtige terugvegpoging teen die Republiek van Suid-Afrika te ondersteun.
Posted in suid-afrika	| Tagged Aardverwarming, afriforum, besoedeling, Confederates, Dirk Hermann, Donald Trump, Ernst Roets, Flip Buys, Heather Heyer, Jaco Kleynhans, Kallie Kriel, libtards, Maroela Media, Reint Dykema, snowflakes, Steve Hofmeyr, tradisionele leiers	| Lewer kommentaar
Posted on Maart 15, 2019 by alleman
"What's the point in going to school if no-one listens to the educated?"
Skoolstaking vir aksie oor klimaatsverandering
Posted on Oktober 24, 2018 by alleman
Gouws het 'n klag by persombudman gemaak omdat die Daily Dispatch nie deurgaans na Afriforum se nuwe beste maatjie, Zwelithini as "koning" verwys het nie.
Om 'n koning te hê, is nie Zulu kultuur nie, dis 'n probleem wat Zulus het in die Republiek van Suid-Afrika, en die manier hoe tradisionele "leiers" soos Zwelithini hulle onderdane onderdruk deur hulle van grondregte te ontneem is 'n groot probleem.
Verder is dit bekend dat Zwelithini 'n xenofobiese haataanblaser is. Niemand is enige respek aan hom verskuldig nie, en dis nie disrespek teenoor Zulus om dit te sê nie.
Die Dispatch het nie eers disrespek teenoor Zwelithini bedoel nie, maar om ons reg tot vryheid van spraak te vier wys ek nog 'n bietjie disrespek teenoor koninklikes, (deur Steve Bell):
Posted on Oktober 22, 2018 by alleman
Posted on Julie 10, 2017 by alleman
Deur 'n naam soos OGOD te kies, wil Hans Pietersen se organisasie hul opponente verneder, omdat die ydelike gebruik van God se naam aanstootlik vir gelowiges is. Ek wens Suid-Afrikaners wil 'n meer verdraagsame styl van politieke bedinging gebruik.
Maar SA het nodig dat staatskole sekulêr moet wees, omdat
Anders as Christene van vorige dekades, is Christene vandag grootliks fanaties anti-wetenskap, en dis nodig om by die skool, ten minste, te hoor wat die wetenskap sê, omdat ons kinders se toekoms juis daarvan afhang.
Sekulêre skole kan ons kinders voorberei vir die wêreld van werk wat alreeds sekulêr is, en waar hulle in elk geval met mense van ander gelowe, sowel as ateïste gaan moet saamwerk.
Oordentlikheid en medemenslikheid teenoor alle mense is iets waarmee kinders uit Christelike skole dikwels 'n probleem het – waar dit die geval is, reageer hulle met suspisie, vrees of haat teenoor diegene wat uit 'n ander agtergrond kom.
'n Voorbeeld hiervan is die geval van Roedolf Viviers en Zayn van Tonder wat 'n Moslem, Mohammed Fayaaz Kazi by 'n Chiken Licken gespot het oor sy baard. Natuurlik het 'n argument ontstaan, en toe 'n geveg. Kazi is dood, en Viviers is, sover ek weet, steeds in die tronk. Ek is 100% seker dat Viviers, 'n baie sterk man, nie daardie dag beplan het om enigeen te vermoor nie. Tog is hy en sy vriend die produk van 'n sekere lewensuitkyk wat nie die "ander" kan verstaan of verdra nie – en as hy nie met daardie lewensuitkyk opgesaal was by 'n Christelike skool nie, sou daardie tragedie nooit gebeur het nie. En hierdie lewensuitkyk is wat Afriforum en andere so hard veg om te behou.
Posted on Maart 29, 2017 by alleman
Mense soos Richard Dawkins maak 'n voorstelling van Christene as inherent dom en anti-wetenskap, maar dit was Christen – regse presidente Ronald Reagan en George Bush (die eerste president Bush) wat die probleem van klimaatsverandering na die politieke arena geneem het, en begin onderhandel het daaroor met ander regerings.
Christene het tradisioneel geglo dat die mens 'n opdrag het om verantwoordelikheid vir die aarde te neem. Lees byvoorbeeld hierdie – waar Gavin Ortlund verskeie dele van die Bybel aandui wat op die mens se verantwoordelikhede dui. Sien ook hierdie – oor Christene se voogdyskap oor die aarde.
Christene was tradisioneel ook nie skaam om die vrugte van die wetenskap – mediese wetenskap en tegnologie -te gebruik nie.
Maar Christene is vandag grootliks anti-wetenskap – sak en pak saam met Trump en sy vernietiging van alle beskerming van natuur en die omgewing. Byvoorbeeld:
200 000 Amerikaners sterf 'n vroeë dood elke jaar weens besoedeling, (en 5.5 miljoen wêreldwyd) maar Trump vernietig die EPA, en probeer om die koolstof – ekonomie te red al is dit die hernubare ekonomie wat die meeste werke skep.
Anti-inenting ekstremiste het ook Trump se oor, al is dit so dat hulle leuens lankal verkeerd bewys is.
Sy (en sy volgelinge) se verdagmakery van die wetenskap rondom klimaatsverandering – Christene gaan grootliks saam daarmee!
Mense skryf graag oor hoe "Islamic State" oftewel ISIS 'n "death cult" is – en hulle is ook. Maar Christene vandag is eweneens 'n death cult, hoewel hulle het geen besef het van hoeveel gevaar hulle vir die wêreld inhou nie.
Christene moet hulself afvra wanneer en hoekom hulle ophou dink het – ek dink die antwoord is iewers tussen Trump-Putin, Facebook en die American Evangelicals wat via die Internet die res van die Christendom se denke begin oorheers het.
Posted on Desember 11, 2016 by alleman
(Oftewel, hoe om ateïsme minder aaklig te maak!)
Christene is moeg vir die intellektueel meerderwaardige manier waarop probeer word om alles wat verkeerd is op godsdiens te blameer. Hierdie styl van debat is begin deur Anglo-ateïste¹ soos Richard Dawkins en Sam Harris. Lees gerus vir Allegra Ringo om te sien wat se soort persoon Dawkins eintlik is (rassisties, seksisties en meer). Ook Sam Harris is 'n rassis – sien How to Make Atheism Less Awful in 2014 deur Martin Robbins.
Die dieper rassistiese agenda van die Anglo-ateïste is om te probeer verdoesel dat sommige van die heel grootse probleme eintlik deur (veral Britse) kolonialisme, en Anglo-Amerikaanse neokolonialisme veroorsaak is. "Islamitiese – terrorisme" veral word op die Islamitiese godsdiens geblameer, maar die Midde-Ooste en die Moslem wêreld is so erg deur Brittanje, die VSA en Rusland gedestabiliseer dat, as daardie lande ateïsties was, dit heel waarskynlik steeds tot terrorisme sou gelei het. Dit sou net nie "Islamitiese – terrorisme" gewees het nie.
Hierdie Anglo-ateïsme is relatief nuut, en het ongelukkig ook in Suid-Afrika onder Afrikaner ateïste 'n aanhang gevind – met onaangename debatstyl en al.
Maar hulle verteenwoordig nie die stil meerderheid van ateïste nie. Die van ons wat nie daarop uit is om kolonialisme te regverdig en verheerlik nie, kan insien dat daar twee yslike groot kwessies is waaroor ons dringend met almal wat omgee oor ons mensdom moet praat. Ons gee nie om wat jy glo na jou dood met jou gaan gebeur, of wat jy op Sondae doen nie, maar ons moet gemeenskaplike grond vind oor aardverwarming en rassisme.
Die mens se afhanklikheid van steenkool en olie is besig om ons en ons kinders se toekoms te bedreig. Alle wetenskaplikes behalwe enkeles wat deur oliemaatskappye omgekoop word, sê dit hard en duidelik. Daar is nie 'n debat daaroor onder wetenskaplikes nie, dit is 'n aanvaarde feit. Christene glo dat daar 'n wederkoms gaan wees, en daarom reken sommige dat hulle nie hoef te worry dat ons die aarde verwoes nie, maar gelukkig vir die res van ons het gelowiges ook 'n lering dat hulle 'n opdrag het om te sorg vir die aarde, en dit is in almal se belang dat Christene hulle siening dat hulle 'n voogdyskap oor die aarde het, ernstig begin opneem.
Ongelukkig is rassisme so inherent in hoe die Westerse beskawing met kolonialisme sy voordeel bo die res gekry het, dat die meeste Westerlinge nie die omvang van die probleem insien nie, en dink rassisme is bloot as jy iets leliks van 'n nie-wit persoon sê. Maar die ongeërgde en gevoellose manier waarmee Westerse lande en Rusland gedurig bomme laat reën op lande waar die mense nie soos hulle lyk nie, is ook rassisme. En daarom is terrorisme ook 'n gevolg van rassisme. Rassisme is saam met aardverwarming die wêreld se grootse probleem, maar Christene het ook die liefdesgebod wat hulle moet nakom, en dis in almal se belang dat hulle hierdie opdrag begin nakom deur die probleem van rassisme en die aaklige gevolge van kolonialisme ernstig aan te spreek.
Mense van Anglo-Saxon agtergrond praat nie van Anglo-ateïsme nie, omdat hulle nie self insien hoe Anglo dit is nie. Hulle noem dit "New Atheism."
Lees gerus hier oor hoe moeg Christene is vir die Anglo-ateïste se aanvalle op hulle.
Posted on Augustus 25, 2016 by alleman
Lord Sebastian Coe hou aan om Caster Semenya 'n "'n dogter, 'n suster" te noem, maar hy wil haar dwing om haar liggaam se natuurlike werking met medikasie te verander as sy wil deelneem aan atletiek.